Ukmergės Švč. Trejybės bažnyčia

Ukmergės Švč. Trejybės bažnyčia (anksčiau Ukmergės pijorų bažnyčia) – katalikų bažnyčia, stovinti Ukmergės miesto centre. Kultūros paveldo objektas Nr. 2119.

 Istorija 
miniatiūra|180px|left|Bažnyčios interjeras, sovietmečiu buvęs sudarkytas su įrengta perdanga

Bažnyčios pirmtakė - Pijorų Švenčiausios Maloningosios mergelės bažnyčia. Ukmergėje apie 1742 m. įkurdinti pijorai. Apie 1745 m. pastatyta medinė bažnyčia ir vienuolynas, prie jo veikė 5 klasių mokykla. 1788 m. pastatyta nauja medinė bažnyčia. 1803 m. pastatytas naujas mokyklos pastatas (1828 m. mokykloje mokėsi 110 mokinių). Vienuolynui 1804 m. priklausė 8 kaimai. 1839 m. pijorų mokykla pertvarkyta į apskrities bajorų mokyklą.

1845 m. vienuolynas ir bažnyčia uždaryti. Sudegusios bažnyčios sklype po 1863 m. pastatyta cerkvė, kuri 1919 m. perduota katalikams. Nuo 1925 m. ji priklausė vienuoliams marijonams. Po Antrojo pasaulinio karo uždaryta. 1991 m. grąžinta tikintiesiems.

2018 m. buvo atnaujinama bažnyčios išorė – perdažant bokštui grąžintos autentiškos spalvos. Jos tapo tokios, kokios buvo pastačius soborą XIX a. antroje pusėje.Bažnyčios spalvos „sugrįžo“ po 150 metų gzeme.lt 2018-07-18 Anksčiau, prieš aštuonerius metus (apie 2010 m.) vykdytos rekonstrukcijos metu neliko sovietmečiu maldos namų viduje sumontuotos perdangos, kuri buvo sudarkiusi šventovę.

 Architektūra 

Bažnyčia neobizantinė, kvadratinio plano, vienabokštė, su kūginiu kupolu.

 Šaltiniai 

 Nuorodos 


 Kauno arkivyskupijos informacija
 Ukmergės Švč. Trejybės parapija 

Kategorija:Ukmergė
Kategorija:Ukmergės rajono bažnyčios
Kategorija:Lietuvos katalikų vienuolynai
Kategorija:Lietuvos kultūros vertybės: bažnyčios